CELEX: 62009CN0327
Language: sk
Date: 2009-08-14 00:00:00
Title: Vec C-327/09: Návrh na začatie prejudiciálneho konania, ktorý podal Bayerischer Verwaltungsgerichtshof (Nemecko) 14. augusta 2009 — Mensch und Natur AG/Freistaat Bayern

21.11.2009   
            
            
               SK
            
            
               Úradný vestník Európskej únie
            
            
               C 282/21
            
         Návrh na začatie prejudiciálneho konania, ktorý podal Bayerischer Verwaltungsgerichtshof (Nemecko) 14. augusta 2009 — Mensch und Natur AG/Freistaat Bayern
   (Vec C-327/09)
   2009/C 282/38
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Bayerischer Verwaltungsgerichtshof
   
      Účastníci konania pred vnútroštátnym súdom
   
   
      Žalobkyňa: Mensch und Natur AG
   
      Žalovaný: Freistaat Bayern
   
      Prejudiciálne otázky
   
   
               1.
            
            
               Vylučuje článok 249 ods. 4 ES, aby sa rozhodnutie Komisie, ktoré je podľa jeho znenia určené jednej určitej dotknutej osobe, vykladalo v tom zmysle, že je záväzné aj pre iné podniky, s ktorými sa má podľa zmyslu a účelu tohto rozhodnutia zaobchádzať rovnakým spôsobom?
            
         
               2.
            
            
               Je rozhodnutie Komisie z 22. februára 2000, ktorým sa odmieta vydať povolenie na uvedenie na trh „Stevia rebaudiana Bertoni: rastliny a sušené listy“ ako novej potraviny alebo novej prídavnej látky (2000/196/ES) (1), podľa ktorého článku 1 nie je „Stevia rebaudiana Bertoni: rastliny a sušené listy“ povolená na území Spoločenstva ako nová potravina alebo prídavná látka, záväzné aj pre žalobkyňu, ktorá „Stevia rebaudiana Bertoni: rastliny a sušené listy“ v súčasnosti uvádza na trh Spoločenstva?
            
         
      (1)  Rozhodnutie Komisie z 22. februára 2000, ktorým sa odmieta vydať povolenie na uvedenie na trh „Stevia rebaudiana Bertoni: rastliny a sušené listy“ ako novej potraviny alebo novej prídavnej látky podľa nariadenia č. 258/97 Európskeho Parlamentu a Rady [oznámeného pod číslom dokumentu K(2000) 77]; Ú. v. ES L 61, s. 14.